joelniklaus/EU_Wikipedias huggingface dataset:
Suomen asiain komissio

Suomen asiain komissio oli Pietarissa Suomen autonomian alkuaikoina vuosina 1809–1811 toiminut elin, joka valmisteli Suomea koskeneita päätöksiä. Vaikka pääosa komission jäsenistä oli periaatteessa suomalaisia, se oli luonteeltaan enemmän venäläinen kuin suomalainen valmisteluelin. Se korvattiin vuonna 1811 vaikutusvaltaisemmalla Suomen asiain komitealla.

Keisari Aleksanteri I allekirjoitti ukaasin Suomen asiain komission perustamisesta 30. lokakuuta (J: 18. lokakuuta) 1809. Komissio toimi Suomen asioiden esittelijän, valtiosihteeri Mihail Speranskin ja hänen kansliansa apuna, ja se perustettiin mahdollisesti Speranskin aloitteesta. Sitä oli edeltänyt vuonna 1802 perustettu, Viipurin kuvernementin eli niin sanotun Vanhan Suomen asioita valmistellut komissio, jolla oli ollut eri nimiä. Uusi komissio luotiin vanhan pohjalta.

Komission puheenjohtajana ja sen kanslian päällikkönä toimi Viipurin siviilikuvernööri Nikolai Eminé. Muut jäsenet olivat majuri J. A. Jägerhorn, Speranskin apulainen Robert Henrik Rehbinder, paroni ja salaneuvos Heiking, salaneuvos Theils ja valtioneuvos P. Friccius. Heistä vain Rehbinder edusti Suomen suuriruhtinaskunnan asukkaita, kun taas Jägerhorn oli pitkään Venäjällä asunut suomalainen emigrantti ja kaksi muuta oli Vanhasta Suomesta. Komission kanslian yhdeksästä työntekijästä kaksi oli Suomesta, C. J. Walleen ja L. G. von Haartman. Komissio työskenteli venäjäksi ja sen palkat maksettiin Venäjän valtion eikä Suomen suuriruhtinaskunnan budjetista.

Komission merkitys jäi vähäiseksi, sillä useimmat sen jäsenistä tunsivat heikosti Suomen tilannetta, se kokoontui harvoin ja välillä vajaalukuisena, sen kanslian työ oli hidasta ja huolimatonta eikä asioiden valmistelu tai esittely toiminut kunnolla. Komissioon olivat tyytymättömiä niin Speranski kuin Suomen suuriruhtinaskunnan johtomiehet. Erityisesti Gustaf Mauritz Armfelt halusi uudistaa komission. Komissio lakkautettiin marraskuussa 1811 ja sen tehtävät siirrettiin uudelle Suomen asiain komitealle, joka sai huomattavasti suuremman vallan ja pelkästään suomalaisista koostuvan arvovaltaisen jäsenistön.

Lähteet

Suomen suuriruhtinaskunta
Suomalaiset komissiot
Sangano

Sangano () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 727 asukasta.

Lähteet

Aiheesta muualla

Torinon metropolikaupungin kunnat
Karen Lafferty

Karen Lafferty (s. 29. helmikuuta 1948, Alamogordo, New Mexico, Yhdysvallat) on amerikkalainen hengellistä musiikkia säveltänyt ja esittävä muusikko.

Lafferty opiskeli musiikkia Eastern New Mexico Yliopistossa, jossa hän suoritti musiikkikasvatuksen kandidaatin tutkinnon. Viihdemusiikin parissa aloittamansa uran jälkeen Lafferty siirtyi vuonna 1970 hengellisen musiikin pariin Campus Crusade for Christ järjestössä ja hänestä tuli yksi keskeisiä ns. Jeesus-liikkeen perustajia.

Lafferty on julkaissut kahdeksan albumia hengellistä musiikkia ja hän sai myös kutsuja tulla esiintymään Euroopaan. Euroopan kiertueellaan Lafferty huomasi kuinka suosittua amerikkalainen musiikki Euroopassa oli, vaikka amerikkalaisten muusikoiden kiertueet Euroopassa eivät olleet taloudellisesti kannattavia. Lafferty perehtyi lähetys- ja julistustoimintaan Amsterdamissa, Hollannissa "Youth With A Missionin" (YWAM) kautta ja perusti "Musicians For Missions Internationalin" (MFMI) järjestön vuonna 1981 osana YWAM:n toimintaa Amsterdamissa. Tämän Missionuoret-järjestön tarkoituksena on kouluttaa nuoria kristittyjä muusikoita heidän julistustoiminnassaan ja avustaa heitä kiertueilla.

Lafferty johti useita monikansallisia musiikkiryhmiä heidän kiertueillaan yli 50 maassa eri puolilla maailmaa. Lisäksi Lafferty on pitänyt musiikkiseminaareja ja kursseja muusikolle ja hän perusti "School of Music In Missions" -koulun osana YWAM:n "Kansakuntien yliopisto" toimintaa. Lafferty on tuottanut tai tukenut useiden erikielisten ääniteiden julkaisemista. MFMI:n palveluksessa oleva henkilökunta ja muusikot ovat osallistuneet säännöllisesti prostituoitujen ja kaduilla asuvien henkilöiden avustamiseen.

Vuonna 1995 Lafferty palasi takaisin Yhdysvaltoihin ja perusti uuden keskuksen YWAM:in toiminnalle Santa Fessä, New Mexicossa, jossa hän tekee yhteistyötä paikallisten seurakuntien kanssa. Lafferty tekee edelleen kiertueita eri puolilla maailmaa.

Lafferty on suositun "Seek Ye First" -laulun kirjoittaja ja säveltäjä. Laulu on vuodelta 1972 ja se julkaistiin ensimmäisen kerran vuonna 1974 ilmestyneellä levyllä. Laulun teksti on Matteuksen evankeliumin 6: 33 mukaelma. Suomenkielisenä käännöksenä se tunnetaan alkusanoin "Etsikää ensin Jumalaa" ja siitä on erilaisia käännöksiä. Laffertyn laulussa on kolme säkeistöä, mutta suomennoksissa tunnetaan yleensä vain ensimmäinen säkeistö.

Laulu on julkaistu mm. Ruotsin kirkon virsikirjassa, virsi 686, Anna-Mari Kaskisen muokkaamana vuonna 1955. Se on myös "Viisikielinen" -kirjassa, laulu 76 ja kirjassa on myös toinen Laffertyn laulu, 357, " Et voi tehdä taloasi hiekalle".

Lähteet 

Yhdysvaltalaiset virsirunoilijat
Evankelistat
Yhdysvaltalaiset säveltäjät
Vuonna 1949 syntyneet
Elävät henkilöt
Volodymyr Narbut

Volodymyr Ivanovytš Narbut () (2. huhtikuuta (J: 14. huhtikuuta)  1888 - 14. huhtikuuta 1938), oli ukrainalainen runoilija. Hän teki tuotantonsa venäjäksi nimellä Vladimir Narbut. Narbutin veli oli merkittävä ukrainalainen graafikko Heorhi Narbut. 

Narbut opiskeli Pietarin yliopistossa historiaa ja filologiaa. Hänen ensimmäiset runonsa ilmestyivät vuonna 1910 pietarilaisessa opiskelijalehdessä nimeltä Gaudeamus. Kahta vuotta myöhemmin hän oli runoilijoiden killan eli akmeistienen jäsen.

Runoudessaan Narbut yhdisti karkeaa naturalismia suorasukaiseen erotiikkaan ja epätavalliseen mielikuvitukseen. Ne pursuilevat epämuodostumia, rumuutta ja luonnottomuutta. Ne juhlivat kaikkea maallista. 

Vuodet 1918-1919 Narbut työskenteli toimittajana. Vuodet 1920-1922 hän asui Odessassa ja Kiovassa kunnes muutti työpaikan johdosta Moskovaan. Siellä hän työskenteli kommunistisen puolueen keskuskomitean lehdistöosastolla. Hän oli myös perustamansa kustannusyhtiön "Maa ja tehdas" (Zemlja i Fabrika) johtaja. Vuonna 1928 hänet erotettiin kommunistipuolueesta, koska hänen sisällissodan aikaiseen toimintaansa liittyi epäselvyyksiä. 

Moskovassa oli 1920-luvulla odessalaistaustaisten runoilijoiden ryhmä. Narbut oli ryhmän suojelija, ja Nadežda Mandelštamin mukaan muut ryhmän jäsenet palvoivat Narbutia niin, että "suorastaan söivät tämän kädestä". Vuodesta 1925 alkaen Narbut työskenteli aikakauslehden toimittajana. 

Vuonna 1936 Narbut pidätettiin. Häntä syytettiin kuulumisesta "kansallismielisten ukrainalaisten kirjailijoiden ryhmään" sekä neuvostovastaisen propagandan levittämisestä. Narbutille langetettiin viiden vuoden mittainen pakkotyötuomio.

Kahta vuotta myöhemmin NKVD muutti tuomion kuolemantuomioksi ja Narbut ammuttiin. Liikeellä on myös tietoja siitä, että Narbutia ei olisi ammuttu, vaan hänet olisi hukutettu yhdessä satojen muiden vankien kanssa laivassa joka upotettiin tahallisesti Nagajevskin lahdella.

Viitteet

Lisää aiheesta 
Kaksi Volodymyr Narbutin runoa (englanniksi): https://muse.jhu.edu/article/538056

 Ukrainalaiset runoilijat
 Stalinin vainoissa kuolleet
 Vuonna 1888 syntyneet
 Vuonna 1938 kuolleet
Väki-lehti

Väki-lehti on Helsingin yliopiston sosiaali- ja kulttuuriantropologian opiskelijoiden ainejärjestö Väki ry:n julkaisema opiskelijalehti. 

Vuodesta 2010 lähtien julkaistu lehti ilmestyy neljä kertaa vuodessa. Lehden kirjoittajat ovat useimmiten antropologian opiskelijoita. Lehti on luettavissa issuu.com verkkosivustolla tai printtiversiona, jota jaetaan Helsingin yliopistolla.

Päätoimittajat 

 2010: Minna Kulmala, Emma Rimpiläinen, Heini Mynttinen
 2011: Emma Rimpiläinen, Anna Tervahartiala
 2012: Anna Tervahartiala, Soila Laivo
 2013: Johanna Saviniemi
 2014: Sanna Rauhala, Ninnu Koskenalho
 2015: Eemi Nordström, Bruno Gronow
 2016: Anni Huttunen, Eemi Nordström
 2017: Milla Heikkinen, Jenna Honkanen
 2018: Milla Heikkinen, Jenna Honkanen
 2019: Iina Holopainen, Sakari Mesimäki
 2020: Lehteä ei tehty
 2021: Sabriina Hietaniemi, Maija Karakoski, Cecilia Sippel
 2022: Onni Mustakallio, Linnea Sirén, Gloria Kärki

Lähteet

Aiheesta muualla 
https://issuu.com/vaki-mana

Suomalaiset opiskelijalehdet
Mercedes-AMG F1 W13 E Performance

Mercedes-AMG F1 W13 E Performance  on Formula 1 -talli Mercedeksen käyttämä auto kaudella 2022. Autolla kilpailevat Lewis Hamilton ja George Russell.

Formula 1 -tulokset

Lähteet

Aiheesta muualla 

Mercedeksen Formula 1 -autot
Autot Formula 1 -kaudella 2022
Red Bull Racing RB18

Red Bull Racing RB18 on Formula 1 -talli Red Bullin käyttämä auto kaudella 2022. Autolla kilpailevat Max Verstappen ja Sergio Pérez.

Formula 1 -tulokset

Aiheesta muualla 

Red Bullin Formula 1 -autot
Autot Formula 1 -kaudella 2022
Ferrari F1-75

Ferrari F1-75  on Formula 1 -talli Ferrarin käyttämä auto kaudella 2022. Autolla kilpailevat Charles Leclerc ja Carlos Sainz Jr.

Formula 1 -tulokset

Lähteet

Aiheesta muualla 

Ferrarin Formula 1 -autot
Autot Formula 1 -kaudella 2022
McLaren MCL36

McLaren MCL36 on Formula 1 -talli McLarenin käyttämä auto kaudella 2022. Autolla kilpailevat Daniel Ricciardo ja Lando Norris.

Formula 1 -tulokset

Aiheesta muualla 

McLarenin Formula 1 -autot
Autot Formula 1 -kaudella 2022
Arvo Hämäläinen

Arvo Hämäläinen (s. 23. toukokuuta 1933 Kuopio) on suomalainen näyttelijä.

Ura 
Hämäläisen vanhemmat olivat maalari Kalle Hämäläinen ja Martta Hämäläinen. Hän työskenteli näyttelijänä Savonlinnan Teatterissa vuosina 1955–1956, Imatran Teatterissa vuosina 1956–1961, Joensuun Kaupunginteatterissa vuosina 1961–1963, Kuopion yhteisteatterissa vuosina 1963–1972, Oulun kaupunginteatterissa vuosina 1972–1975 ja Kuopion kaupunginteatterissa vuodesta 1976.

Hämäläisen rooleja olivat muun muassa Konsta Pylkkänen (Havukka-ahon ajattelija), Topi Romppanen (Punainen viiva), Jussi Koskela (Täällä Pohjantähden alla I), eversti Pickering (My Fair Lady) ja Toppo (Työmiehen vaimo).

Hämäläinen näytteli sivurooleja muutamissa elokuvissa ja televisiotuotannoissa. Mainittavimpia on nimismies Hulkkonen Ere Kokkosen komediassa Elämä lyhyt, Rytkönen pitkä (1996).

Lähteet

Viitteet 

Suomalaiset näyttelijät
Vuonna 1933 syntyneet
Elävät henkilöt
AlphaTauri AT03

AlphaTauri AT03 on Formula 1 -talli AlphaTaurin käyttämä auto kaudella 2022. Autolla kilpailevat Pierre Gasly ja Yuki Tsunoda.

Formula 1 -tulokset

Lähteet

Aiheesta muualla 

AlphaTaurin Formula 1 -autot
Autot Formula 1 -kaudella 2022
Aston Martin AMR22

Aston Martin AMR22 on Formula 1 -talli Aston Martinin käyttämä auto kaudella 2022. Autolla kilpailevat Sebastian Vettel ja Lance Stroll sekä keikkakuskina Nico Hülkenberg.

Formula 1 -tulokset

Lähteet

Aiheesta muualla 

Aston Martinin Formula 1 -autot
Autot Formula 1 -kaudella 2022
Williams FW44

Williams FW44 on Formula 1 -talli Williamsin käyttämä auto kaudella 2022. Autolla kilpailevat Nicholas Latifi ja Alexander Albon.

Formula 1 -tulokset

Aiheesta muualla 

Williamsin Formula 1 -autot
Autot Formula 1 -kaudella 2022
Alfa Romeo C42

Alfa Romeo C42 on Formula 1 -talli Alfa Romeon käyttämä auto kaudella 2022. Autolla kilpailevat Guanyu Zhou ja Valtteri Bottas.

Formula 1 -tulokset

Lähteet

Aiheesta muualla 

C42
Autot Formula 1 -kaudella 2022
Italian kansanäänestys monarkiasta 1946

Italian kansanäänestys monarkiasta järjestettiin 2. kesäkuuta 1946, jolloin kansalaisilta kysyttiin, tulisiko Italian olla monarkia vai tasavalta.

Tausta 
Toisen maailmansodan loppua kohden Italian sotaonni kääntyi ja kansan mielipide kääntyi kuningasta vastaan. Pelastaakseen kuninkashuoneen maineen Vittorio Emanuele III luopui vallasta ja uudeksi kuninkaaksi nousi hänen poikansa Umberto II.

Tulokset

Seuraukset ja jälkipyykki 
Italian korkein oikeus vahvisti äänestystuloksen parlamentille 10. kesäkuuta. Napolissa monarkiaa kannattanut väkijoukko valtasi paikallisen hallintorakennuksen, nosti salkoon monarkistien käyttämän lipun ja teki ilkivaltaa tasavaltalaisen La Voce -lehden toimitukselle.

Kuningas Umberto II ja hänen miespuoliset sukulaisensa karkoitettiin Italiasta ikuisiksi ajoiksi. Umberto II luopui kruunusta 12. kesäkuuta. Lyhyen valtakautensa takia Umbertoa alettiin kutsua lisänimellä ”toukokuun kuningas” (). Umberto poistui maasta seuraavana päivänä.

Pääministeri Alcide de Gasperi nimitettiin virkaatekeväksi valtionpäämieheksi ja hän määräsi tämän jälkeen uudet vaalit, jossa valittiin 556 edustajaa väliaikaiseen parlamenttiin (). Väliaikaisen parlamentin vastuulla oli kirjoittaa tasavallalle uusi perustuslaki. Väliaikainen parlamentti purkautui vuonna 1948, kun uusi perustuslaki astui voimaan ja uusi kaksikamarinen parlamentti aloitti toimintansa.

Galleria

Lähteet 

Italian historia
Kansanäänestykset
Ukrainan pakolaiskriisi

Ukrainan pakolaiskriisi alkoi Venäjän hyökättyä Ukrainaan 24. helmikuuta 2022. Viikko Venäjän hyökkäyksen jälkeen miljoona ihmistä oli paennut ulkomaille ja 22. maaliskuuta mennessä pakolaisia oli yli kolme ja puoli miljoonaa.  Arviolta kuusi ja puoli miljoonaa ihmistä oli joutunut jättämään kotinsa maan sisällä.

Lukumäärällisesti eniten Ukrainasta, mukaan lukien Donetskin ja Luhanskin separatistialueet oli paennut suurimpiin läntisiin naapurimaihin, eli Puolaan ja Romaniaan. Mutta vain neljän miljoonan asukkaan Moldova kantoi suurimman taakan: 24. maaliskuuta sinne oli saapunut Yhdistyneiden kansakuntien pakolaisjärjestö UNHCR:n mukaan 370 000 pakolaista.

Venäjä on siirtänyt tuhoamiltaan alueilta ihmisiä Venäjälle tai heille on avattu poistumistie ainoastaan Venäjälle. Venäjällä pakolaisten tietoja rekisteröidään, ja heidän mielipiteitään kirjataan ja niihin, myös lasten, pyritään vaikuttamaan.

Lähteet 

Pakolaisuus
Venäjän hyökkäys Ukrainaan 2022
Miska Ylitolva

Miska Ylitolva (s. 23. toukokuuta 2004 Espoo) on suomalainen jalkapalloilija. 

Ylitolva on pelipaikaltaan oikea laitapuolustaja ja edustaa Veikkausliigassa HJK:ta.

Seurajoukkueura 

Ylitolva on edustanut juniorina ensin FC Santa Clausia, josta hän siirtyi C-juniorina Rovaniemen Palloseuraan. Aikuisten tasolla Ylitolva debytoi RFA:ssa Kakkosessa, jossa hän kaudella 2020 pelasi yhdeksässä ottelussa. Seuraavalla kaudella 2021 hän esiintyi 14 ottelussa, joissa syntyi kaksi maalia. Ylitolva pelasi kauden 2021 aikana myös Ykkösessä, jossa hän esiintyi RoPS:n paidassa 16 ottelussa.

Ylitolva siirtyi HJK:n riveihin kaudeksi 2022 solmien seuran kanssa kahden vuoden sopimuksen, jossa on optio seuraavasta vuodesta. Toukokuussa 2022 Ylitolva ja HJK tekivät kuitenkin uuden sopimuksen, joka ulottui optiovuoden sijaan suoraan kauden 2024 loppuun.  Ylitolva debytoi Veikkausliigassa kauden 2022 avausottelussa FC Honkaa vastaan 2. huhtikuuta.

Maajoukkueura 

Ylitolva sai ensimmäisen kutsunsa Suomen A-maajoukkueeseen maaliskuussa 2022. Hän debytoi maajoukkueessa 26. maaliskuuta 2022 Islantia vastaan Espanjan Murciassa Suomen kaikkien aikojen kolmanneksi nuorimpana pelaajana, edellään vain Pasi Rautiainen ja Eino Soinio.

Lähteet 

Suomalaiset jalkapalloilijat
Vuonna 2004 syntyneet
Elävät henkilöt
Martin Rutilius

Martin Rutilius (Rudel), (1551, Bad Salzelmen, Saksi-Anhalt, Saksa - 18. tammikuuta 1618, Weimar) oli saksalainen luterilainen pappi ja virsirunoilija.

Rutiliuksesta tiedetään melko vähän. Hän oli papin poika ja kävi koulua Torgaussa sekä opiskeli Wittenbergin ja Jenan yliopistoissa. Vuonna 1575 hän sai papin viran Treuelebenissä ja toimi myöhemmin pappina Weimarissa.

Rutiuksen kirjoittamista virsistä tunnetuin on "Ach Gott und Herr, wie gross und schwer". Virressä on alkuaan ollut viisi tai kuusi säkeistöä ja sitä on täydentänyt saksalainen pappi Johan Major (Gross). Eräiden lähteiden mukaan virsi olisi kokonaan Majorin kirjoittama, mutta Rutilius on useimpien lähteiden mukaan virren tekijä. Virren teksti on säiynyt hänen käsinkirjoitetussa albumissa (päiväys 29. toukokuuta 1604) ja siinä on vakuutus että teksti on hänen kirjoittamansa (fecit et propria manu scripsit).

Johann Sebastian Bach on käyttänyt hänen kirjoittamaansa  koraalia kantaatissaan BWV 48.

Virsi on käännetty ruotsiksi Turussa 1673 painetussa ”Åbopsalmboken” virsikirjassa. Suomeksi virsi ilmestyi Lohtajan komministerin Johannes Carlanderin käännöksenä vuodelta 1683 ja tuli virsikirjaan vuonna 1701. Se oli Suomen evankelis-luterilaisen kirkon vuoden 1939 virsikirjassa virsi 281 "Ah Herrani, Sydäntäni". Ruotsin kirkon virsikirjassa se on virsi 544 "Ah Herrani, sydämeni jo nääntyy synnin vaivaan" joka pohjautuu Anders Frostensonin muokkaukseen ja on Pekka Kivekkään vuonna 1997 tekemä käännös.

Lähteet 

 Saksalaiset virsirunoilijat
 Vuonna 1551 syntyneet
 Vuonna 1618 kuolleet
 Saksalaiset papit
Armon loppu

Armon loppu on suomalaisen metalliyhtye Kuoleman Gallerian kolmas studioalbumi. Albumi julkaistiin 18. helmikuuta 2022.

Kappaleet

Arvostelut 
 Desibeli.net: 
 Imperiumi: 6/10
 Inferno: 
 Kaaoszine:

Lähteet 

Suomalaiset metallialbumit
Vuoden 2022 albumit
Azione

Azione on italialainen liberaali puolue. Se irtautui virallisesti Italian demokraattisesta puolueesta vuonna 2019 ja on sittemmin liikkunut kohti poliittista keskustaa.

Historia 
Alkujaan puolue tunnettiin nimellä Siamo Europei. Nimi tuli erillisestä vaaliohjelmasta, jota demokraattiseen puolueeseen kuulunut Carlo Calenda alkoi käyttää omassa EU-vaalikampanjanssaan vuonna 2019. Calenda sai yli 270 000 ääntä ja tuli valituksi PD:n listalta. Syyskuussa 2019 hän kuitenkin jätti PD:n ja ilmoitti rakentavansa Siamo Europei -ohjelman ympärille uuden liberaalin ja edistysmielisen puolueen. Marraskuussa 2019 Calenda ilmoitti jättävänsä myös Europarlamentin S&D-ryhmän, koska Italian DP ilmoitti menevänsä hallitukseen Viiden tähden liikkeen kanssa.

Calendan mukana PD:sta lähti myös Matteo Richetti, joka äänesti uuden hallituksen luomista vastaan. Richetti ilmoitti lähtönsä yhteydessä aikovansa tukea Calendan uutta poliittista liikettä. Virallisesti Azione perustettiin 21. syyskuuta 2019, jolloin se myös rekisteröityi italialaiseksi puolueeksi.

Tammikuussa 2022 Azione perusti poliittisen liiton +Europan kanssa. Tavoitteena on voittaa 10 % äänistä seuraavissa parlamenttivaaleissa. Helmikuussa 2022 puolueen puheenjohtajaksi valittiin senaattori Matteo Richetti ja puoluesihteeriksi Calenda.

Ideologia ja näkemyksiä 
Puolueen ideologiaan kuuluvat liberalismi ja edistysmielisyys. Lisäksi puolue on EU-myönteinen. Poliittiselta kirjoltaan Azionea on luonnehdittu keskustalaiseksi tai keskusta-vasemmistolaiseksi puolueeksi.

Puolue on vuodesta 2021 lähtien istunut Uudistuva Eurooppa -parlamenttiryhmässä Euroopan parlamentissa.

Lähteet 

Italialaiset puolueet
Liberaalit puolueet
Anne Louise Ashley-Greenstreet

Anne Louise Ashley-Greenstreet (17. helmikuuta 1835 - kuolinvuosi tuntematon) oli englantilainen kirjailija.

Asley-Greensteetin elämästä ei ole säilynyt paljoa tietoja. Hän oli kotoisin Sheffieldistä ja hänen isänsä on ollut koulumestari. Hän solmi avioliiton 41. vuotiaana.

Yksi hänen kirjoittamansa hengellinen laulu on säilynyt. Vuonna 1871 julkaistu laulu "A little talk with Jesus". Tämä tieto on säilynyt John Julianin vuonna 1907 julkaisemassa sanakirjassa "A Dictionary of Hymnology", jonka mukaan Ashley Greensteetin kirjoittama suosittu laulu "A little talk vith Jesus" oli ilmestynyt otsikolla "In affliction" (Ahdingossa) hänen runokokoelmassaan "Heart Yearnings after Home" vuonna 1871. Vuoden 1880 laitoksessa runon nimi oli "Communion".

Laulu on ilmestynyt ruotsiksi vuonna 1880 Lina Sandellin kääntämänä Korsblomman -kalenterissa, jossa laulu oli merkitty Sandellin kirjoittamaksi vuonna 1879. Laulu on Ruotsin kirkon virsikirjan ekumeenisessa osassa virsi 207 "En liten stund med Jesus".  Suomeksi laulu on julkaistu vuonna 1924 ilmestyneessä Ruotsin kirkon suomenkielisessä virsikirjassa numerolla 248 "Jeesuksen kanssa hetki, Se kaiken tasoittaa" ja laulun tekijäksi on merkitty Lina Sanell-Berg. Vuoden 2002 virsikirjassa sen käännös "Vain hetki Herran kanssa se mielen tyynnyttää" on Anna-Maija Raittilan uusi suomennos vuodelta 1999. 

Laulu on suomeksi myös Hengellinen laulukirja - kirjassa laulu 473 "Jeesuksen kanssa hetki, Se mieltä virvoittaa" ja Siionin Kannel -kirjassa laulu 126, "Vain hetki Herran kanssa, se mielen rauhoittaa"(Suomennos Johanna Ailio).

Lähteet 

 Englantilaiset virsirunoilijat
 Vuonna 1835 syntyneet
 Brittiläiset runoilijat
Avoin tiedostomuoto

Avoin tiedostomuoto tai avoin tiedostoformaatti () on tiedostomuoto, jonka on avoimesti ilman kaupallista ohjelmaa kenen tahansa saatavilla ja hyödynnettävissä oleva spesifikaatio. Spesifikaatio on lisensoitu avoimella lisenssillä.

Avoimen tiedostomuodon ansiosta tiedostoja voi avata ja käyttää useissa ohjelmissa. Jos esimerkiksi luodaan tekstitiedosto jollakin tekstieditorilla, sen voi avata myös monella tekstinkäsittelyohjelmalla. Sitä vastoin suljettuun tiedostomuotoon tallennetun tiedoston voi avata mielekkäästi vain tiedostomuotoa hallinnoivan tahon sääntelemillä ohjelmilla. Esimerkiksi suljetussa .PAGES-muodossa olevia tiedostoja voi avata vain Apple Pages -ohjelmalla.

2000-luvun alkuvuosina tietotekniikassa alettiin yhä enemmän siirtyä avoimiin tiedostomuotoihin. Avoimien tiedostomuotojen, kuten OpenDocument, käyttö on kasvanut, ja esimerkiksi Adobe teki vuonna 2017 PDF:stä avoimen tiedostomuodon. PDF:n spesifikaatioita hallinnoi ja ylläpitää nyt kansainvälinen standardointijärjestö International Organization for Standardization (ISO). Suomessa, muualla Euroopassa ja enimmäkseen muualla maailmassakin on julkishallinnossa suosituksia ja ohjeistuksia avoimien tiedostomuotojen käyttämiseksi. Tehtävää on kuitenkin edelleen.

Esimerkkejä avoimista tiedostomuodoista 
 PNG, rasterikuvamuoto, jonka on standardoinut ISO/IEC
 SVG, vektorikuvamuoto
 OpenDocument, tiedostomuoto dokumenteille

Katso myös 
 Avoin protokolla
 Avoin standardi
 Avoimuus

Lähteet

Aiheesta muualla 

 OpenFormats

Tiedostomuodot
Pavone Canavese

Pavone Canavese () on kunta Italiassa Piemonten alueella sijaitsevassa Torinon metropolikaupungissa. Vuoden 2021 alussa kunnassa oli 3 680 asukasta.

Lähteet

Aiheesta muualla

Kunnan verkkosivut 

Torinon metropolikaupungin kunnat
Jane Eliza Leeson

Jane Eliza Leeson, (s. 1808 Wilford, Nottinghamshire, Englanti – 18. marraskuuta 1881 Leamington, Warwickshire) oli englantilainen kirjailija ja erityisesti lasten virsien runoilija.

Leeson oli katolis-apostolisen kirkon jäsen, mutta myöhemmällä iällään hän liittyi katoliseen kirkkoon. Leesonin varhaisin tunnettu teos on lastenlaulujan kokoelma "Infant Hymnings". Hän on julkaissut useita lapsille tarkoitettuja hengellisten laulujen kokoelmia.

Katolisen papin Henry Formbyn julkaisemassa "Catholic Hymns arranged in order for the principal Festivals, Feasts of Saints, and other occasions of Devotion throughout the Year" vuodelta 1853 julkaistiin Leesonin englanninkielinen käännös “Christ the Lord is risen today" keskiaikaisesta Wipo Burgundilaisen kirjoittamasta sekvenssistä "Victimae Paschali laudes immolent Christiani". Vuonna 1864 julkaistussa kokoelmassa "Hymns for the Use of the Churches" julkaistiin viisi Leesonin kirjoittamaa hymniä ja neljä käännöstä latinankielisistä hymneistä. 

Leesonin "Christi the Lord is risen today" -hymni on Ruotsin kirkon virsikirjassa virsi 151 "Denna dag stod Kristus opp" Britt G. Hallqvistin kääntämänä. Vuoden 2002 suomenkielisessä virsikirjassa se on Pekka Kivekkään vuonna 1998 kääntämänä "Tänään Kristus noussut on." Virren sävelmä on Robert Williamsin sävelmä vuodelta 1817.

"Christi the Lord is risen today" on myös alkusanat toiselle pääsiäisajan hymnille, joka on Charles Wesleyn vuonna 1739 kirjoittama virsi "Surrexit Christus hodie" -hymnin pohjalta ja julkaistu "Lyra Davidica" -kokoelmassa.

Lähteet 

 Englantilaiset virsirunoilijat
 Vuonna 1808 syntyneet
 Vuonna 1881 kuolleet
 Brittiläiset runoilijat
Petteri Kajanmaa

Petteri Kajanmaa (s. 1966 Helsinki) on suomalainen eversti, joka vuodesta 2019 lähtien on toiminut Maanpuolustuskorkeakoulun sotataidon laitoksen johtajana.

Työura
Kajanmaa suoritti yleisesikuntaupseerin tutkinnon vuonna 1999 ja everstiksi hänet ylennettiin 2017. Hän on toiminut muun muassa sotilastarkkailijaoperaation apulaiskomentajana YK:n operaatiossa (UNTSO) Lähi-idässä, opiskelijana Army War Collegessa Yhdysvalloissa, monikansallisen prikaatin apulaiskomentajana Libanonissa (UNIFIL) sekä opettajana ja pääopettajana Maanpuolustuskorkeakoululla. 

Hän on ollut aktiivisesti mukana Upseeriliiton toiminnassa, toimien muun muassa sen hallituksessa. Vuonna 2009 liitto valitsikin hänet Vuoden upseeriksi.

Julkaisut

Lähteet

Suomalaiset upseerit
Vuonna 1966 syntyneet
Elävät henkilöt
Kivijärvi (Kannonkoski, Mannilankylä)

Kivijärvi on Keski-Suomessa Kannonkoskessa Mannilankylä lähellä sijaitseva järvi.

Maantietoa 
Järven pinta-ala on 2,0 hehtaaria, se on 450 metriä pitkä ja 100 metriä leveä. Siinä ei ole kartan mukaan saaria. 
Järvi on luodattu ja siitä on julkaistu syvyyskartat. Järven tilavuus on 0,085 miljoonaa kuutiometriä. Sen keskisyvyys on 0,4 metriä ja suurin syvyys on noin yksi metriä. Järven rantaviivan pituus on 900 metriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Pudasjärven alueeseen (14.442) järvi kuuluu. Järven vedenpinnan korkeus on 165,5 metriä mpy.

Lähteet 

Kivijärven–Vuosjärven alue
Kannonkosken järvet
Kalle Varis

Kalle Varis (s. 11. maaliskuuta 2004 Imatra) on suomalainen jääkiekkomaalivahti, joka edustaa SM-liigajoukkue Saimaan Palloa. Hän pelaa pääasiassa seuran U20-joukkueessa.

Ura

Seuraura 
Varis on Imatran Ketterän kasvatti. Kaudeksi 2018–2019 hän siirtyi Saimaan Palloon ja Ketterän C-nuorten yhdistelmäjoukkueeseen. Kaudella 2019–2020 Varis pelasi sen lisäksi myös seurojen omissa B-juniorijoukkueissa. Kauden 2020–2021 hän pelasi suurimmaksi osaksi SaiPan U18-joukkueessa. Varis palkittiin kauden päätteeksi U18 SM-sarjan parhaana maalivahtina Jarmo Myllys -palkinnolla ja hänet valittiin ensimmäiseen tähdistökentälliseen. Varis pelasi myös kaksi ottelua SaiPan U20-joukkueessa. Hän puki kauden aikana myös Ketterän Mestis-joukkueen paidan, mutta Varis ei kuitenkaan saanut peliaikaa.

Huhtikuussa 2021 Varis teki SaiPan kanssa 2+2-vuotisen SM-liigasopimuksen. Hän pelasi kauden 2021–2022 suurimmaksi osaksi seuran U20-joukkueessa, mutta Varis esiintyi myös SaiPan ja Ketterän U18-yhdistelmäjoukkueessa. 22. helmikuuta 2022 hän debytoi lainalla Ketterän Mestis-joukkueen maalinsuulla vierasottelussa KOOVEE:tä vastaan, jolloin Varis torjui joukkueelle 4–5-voiton. Ensimmäisen ja kauden ainoaksi jääneen SM-liigaottelunsa hän pelasi SaiPassa runkosarjan päätöskierroksella 22. maaliskuuta 2022 Turun Palloseuraa vastaan. Varis torjui ottelussa 17 kertaa ja hän päästi taakseen neljä maalia, kunnes Variksen tilalle SaiPan maalinsuulle ottelun kolmanteen erään vaihdettiin Cody Porter. Joukkue hävisi ottelun lopulta lukemin 0–5.

Maajoukkueura 
Varis on pelannut yhden poikien maaottelun. Hän edusti myös nuorten olympiakisoissa 2020 Sveitsin Lausannessa useiden eri maiden jääkiekkoilijoista koottua Mustaa joukkuetta 3 vs 3 -turnauksessa.

Muuta 
Varis opiskelee Imatran yhteislukiossa.

Tilastot

Lähteet

Viitteet 

Suomalaiset jääkiekkomaalivahdit
Saimaan Pallon pelaajat
Vuonna 2004 syntyneet
Elävät henkilöt
Turvasuojaaja

Turvasuojaaja on siviilihenkilö, joka suorittaa ansiotarkoituksessa rakenteellisen suojauksen tai sähköisten valvontajärjestelmien suunnittelemista, asentamista, korjaamista tai muuttamista sekä muiden turvallisuusjärjestelyjen suunnittelemista. Turvasuojaajana toimiminen vaatii viranomaishyväksynnän.

Turvasuojaajaksi voidaan hyväksyä 18 vuotta täyttänyt henkilö, joka tunnetaan rehelliseksi ja luotettavaksi ja on henkilökohtaisilta ominaisuuksiltaan sopiva turvasuojaajaksi sekä hoitaa turvasuojaustehtäviä. Hyväksyntä on voimassa enintään viisi vuotta, ja sen merkiksi poliisilaitos antaa hyväksytylle turvasuojaajakortin, joka on esitettävä työtehtävissä mm. toimeksiantajan edustajalle, muulle työtehtävien kohteelle ja valvontaviranomaiselle.

Suomessa turvallisuusalan lainsäädännön perustana pidetään yksityisistä turvallisuuspalveluista annettua lakia (282/2002). Lisäksi turvallisuusalaa koskevat muun muassa valtioneuvoston asetus yksityisistä turvallisuuspalveluista (534/2002) sekä valtioneuvoston asetus turvallisuusalan neuvottelukunnasta (285/2002).

Lähteet 

Turvallisuusalan ammatit
Kaspar Keskiyö

Kaspar Keskiyö on Johan De Moorin piirtämä albumisarja, jonka osat Semic julkaisi suomeksi vuosina 1988, 1989 ja 1991. Tarinat on kirjoittanut Stephen Desberg.

Semic mainosti sarjaa luettelossaan: "Kaspar Keskiyö vie lukijansa salaperäiseen Keskiyön maahan. Sarjan kolme osaa muodostavat yhtenäisen, jännittävän tarinan. Teksti ja kuvitus: Johan de Moor."

Julkaisut

 Taikanaamion salaisuus (De l'autre cóté du masque) ; kertomus: Stephen Desberg; suom. Jukka Torvinen, Semic 1988 ISBN 951-876-068-3 
 Yön saalistajat (Les chasseurs dans la nuit); kertomus: Stephen Desberg; suom. Jukka Torvinen, Semic 1989 ISBN 951-876-132-9
 Kuivien kyynelten Prinssi (Le prince des l'armes séches); kertomus: Stephen Desberg, teksti: Stephen Desberg. Suom. Kari Salonen. Semic 1991 ISBN 951-876-207-4

Lähteet

Aiheesta muualla
 Keskustelu Kvaakin sivulla

Sarjakuvat
Videopelivuosi 2023


Videopelivuosi 2023 käsittelee vuoden 2023 aikana julkaistuja videopelejä ja videopelimaailman merkittäviä tapahtumia.

Tapahtumia

Tulevia tapahtumia 
 13.-16. kesäkuuta – Electronic Entertainment Expo
 Game Developers Conference
 Tokyo Game Show

Laitteistojulkaisuja

Tulevia julkaisuja

Videopelijulkaisuja

Tulevia julkaisuja 
 Baldur’s Gate 3
 Dead Island 2
 Disgaea 7
 Final Fantasy XVI
 Hogwarts Legacy
 Like a Dragon Gaiden: The Man Who Erased His Name
 Like a Dragon: Ishin
 Minecraft Legends
 Octopath Traveler II
 Redfall
 Skull and Bones
 Suicide Squad: Kill the Justice League
 S.T.A.L.K.E.R. 2: Heart of Chornobyl
 Starfield

Lähteet

Videopelivuodet
Music hall

Music hall on Englannissa 1800-luvun puolivälistä 1920-luvulle asti suosittu lavaviihteen muoto. Music halliksi kutsuttiin sellaisia varietee-esityksiä, joita järjestettiin suurissa konserttisaleissa ja jotka sisälsivät musiikkia ja komediaa. Esiintyjät esiintyivät lavalla ja yleisö istui pöytien ääressä virvokkeita nauttien.

Music hall -esityksessä nähtiin laulajia, koomikoita, tanssijoita ja näyttelijöitä, joskus myös jonglöörejä, akrobaatteja ja taikureita. Yhden illan show’ssa esiintyi kuudesta kahdeksaan esiintyjää. Esitykset olivat kansanomaisia, ja niissä kävi etenkin työväenluokkaisia miehiä.

Music hall -teatteri perustuu Englannin kaupunkimajatalojen taproom concert -viihteeseen, jota alettiin esittää vuoden 1751 alkoholilisenssilain jälkeen suurissa saleissa. Vuodesta 1843 alkaen alkoholijuomien käyttö ja tupakointi sallittiin music hall -teattereissa mutta kiellettiin tavallisissa teattereissa. Music hallin pioneeri oli Charles Morton, joka rakennutti vuonna 1852 Lontooseen Morton’s Canterbury Hall -teatterin.

Äänielokuvat alkoivat syrjäyttää music hallia 1920-luvulla, ja music hall -teatterit muutettiin elokuvateattereiksi. Toisen maailmansodan jälkeen Englannin sadoista music hall -teattereista oli jäljellä enää muutama.

Katso myös
 Vaudeville

Lähteet

Teatteri
Vasyl Hohol-Janovskyi

Vasyl Hohol-Janovskyi (), Vasilii Gogol, (1777 Kuptsynskyi (nyk. Hoholeve), Pultavan alue – maaliskuussa 1825 Kybyntsin lähellä) oli kasakkasukuinen maanomistaja ja ukrainaksi kirjoittanut näytelmäkirjailija. Hänen poikansa oli kirjailija Nikolai Gogol. Paikallisen ylimyksen tilalla 1820-luvulla esitettyjä Hoholin näytelmiä ovat Sobaka-vivtsia sekä farssi Prostak, ili hitrost’ ženštšiny, perehitrennaia soldatom, joka muistuttaa Ivan Kotljarevskyin näytelmää Moskal’-tšarivnyk.

Lähteet

Ukrainalaiset näytelmäkirjailijat
Vuonna 1777 syntyneet
Vuonna 1825 kuolleet
Primitive (Atlaksen albumi)

Primitive on Atlaksen debyyttialbumi, joka julkaistiin 5. lokakuuta 2018.

Kappaleet

Kokoonpano 
 Patrik Nuorteva - laulu
 Leevi Luoto - laulu & basso 
 Tuomas Kurikka - kitara
 Aleksi Viinikka - kitara
 Aku Karjalainen - rummut

Arvostelut 
 Soundi:

Lähteet 

Vuoden 2018 esikoisalbumit
Jussi Aaltonen (jääpalloilija)

Jussi Aaltonen (s. 4. huhtikuuta 1989) on suomalainen jääpalloilija. Hän edustaa Ruotsin Elitserienin IFK Motalaa ja on pelipaikaltaan maalivahti.

Seurajoukkueura

Aaltonen on Porin Narukerän kasvatti. Hän on edustanut nykyistä seuraansa IFK Motalaa syksystä 2014 alkaen. Hänen nykyinen sopimuksensa IFK Motalan kanssa on voimassa kevääseen 2024 asti.

Maajoukkueura

Aaltonen teki arvokisadebyyttinsä Suomen paidassa vuoden 2019 MM-kilpailuissa Ruotsissa. Suomi voitti kisoissa pronssia.

Yksityiselämä

Aaltosen veli Ville Aaltonen pelaa jääpalloa Porin Narukerässä.

Saavutukset 

Maajoukkueessa:

MM-pronssi: 2019

Lähteet
Hän (J. Karjalaisen kappale)

Hän on kappale, jonka on säveltänyt ja sanoittanut J. Karjalainen. Se julkaistiin ensimmäisen kerran levyllä Lumipallo syyskuussa 1988. Se julkaistiin myös singlenä "Hän / Sudenkorento" .

"Hän" oli Suomen kaupallisten radioasemien eniten soitettu kappale aikavälillä 1985–2020, mistä hyvästä J. Karjalaiselle myönnettiin erikoispalkinto vuonna 2020 . Kappale sijoittui Radiomafian top 500 -äänestyksessä kaikkien aikojen parhaista kappaleista sijalle 116 .

Sävel ja sanat 
Kappale sai alkunsa 80-luvun alkupuolella. Karjalaisen näppäillessä vanhaa kitaraa syntyi sointukierto, joka ei Karjalaisen mielestä ollut sinällään poikkeuksellinen. Lumipallo-levyn aikoihin hän palasi melodiaan kehittääkseen sitä edelleen.  

Karjalainen erottaa kappaleesta kaksi melodiaa: ensimmäinen on näppäilemällä soitettu ja toinen sähkökitaralla soitettu hitaampi melodia.  

Varhaisen version sanat kuuluivat: "Mä aion voittaa Euroviisut / kun siellä pärjää biisit pliisut / ja tästä tuli juuri sellainen". 

Sanoituksen eräs versio kertoi Laura Häkkisen silmät -kappaleesta tuttua tarinaa, mutta se olisi tehnyt kappaleesta liian pitkän. Karjalainen päätyi siihen tulokseen, että kappaleessa olisi mahdollista käyttää vain muutamia sanoja, jolloin sanoitus typistyi yhteen sanaan: "hän" .

Ensin sanat olivat preesens-muodossa: "saa mut uskomaan", mutta sellaisenaan kappale ei ollut Karjalaisen mielestä koskettava . Kun Karjalainen muutti sanat imperfektimuotoon "sai mut uskomaan", hän ymmärsi löytäneensä kappaleen perimmäisen ajatuksen: surun . Hän uskoi, että kappaleesta tulisi menestys.

Äänitys ja julkaisu 
"Hän" äänitettiin Finnvoxin studioilla välillä joulukuu 1987 – kesäkuu 1988. Levytyksen tuottajana toimi J. Karjalainen. Kappaleen sovitti Jukka Tuovinen. Sen esittivät J. Karjalainen (laulu, kitara, ym) ja yhtye Mustat Lasit . Yhtyeessä soittivat Mikko Lankinen (kitara), Mikko Kivikari (kosketinsoittimet, taustalaulu), Jukka Tuovinen (saksofoni), Antero Priha (trumpetti), Pekka Lehti (basso, taustalaulu), Janne Haavisto (rummut) ja Mongo Aaltonen (lyömäsoittimet). . Hän-kappaleessa soittivat lisäksi Erkki Palola (viulu), Jouni Heinonen (viulu), Karri Koivukoski (alttoviulu) ja Ilmo Saaristo (sello) . Levyllä kappale soitetaan nopeudella 79 iskua minuutissa. Se kestää 3 minuuttia ja 26  tai 28 sekuntia. Levyn julkaisi Poko Rekords.

Nuotit 

 Karjalainen, J: Laulukirja. Helsinki: Love, 1991. ISBN 951-9377-23-9

Lähteet

Aiheesta muualla 

 J. Karjalainen: Hän (live-esitys 12.10.1991, tallenne Yle Areenassa)

J. Karjalaisen kappaleet
Suomalaiset musiikkikappaleet
Vuoden 1988 kappaleet
Valkoinenlampi (Kannonkoski, Selänranta, eteläinen)

Valkoinenlampi on Keski-Suomessa Kannonkoskessa Selänranta lähellä sijaitseva järvi.

Maantietoa 
Järven pinta-ala on 1,7 hehtaaria, se on 300 metriä pitkä ja 100 metriä leveä. Siinä ei ole kartan mukaan saaria. Järvi on luodattu ja siitä on julkaistu syvyyskartat. Sen keskisyvyys on 3,7 metriä ja suurin syvyys on 11,5 metriä. Järven rantaviivan pituus on 600 metriä.

Vesistösuhteet 
Järvi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Kivijärven–Vuosjärven alueella (14.44), jonka Lakojoen valuma-alueeseen (14.444) järvi kuuluu. Järven vedenpinnan korkeus on 174,7 metriä mpy.

Lähteet 

Kivijärven–Vuosjärven alue
Kannonkosken järvet
Kamal Mimouni

Kamal Mimouni (tunnetaan myös: Benjamin Kamal Mimouni-Rammach Jr) on marokkolais-suomalainen taekwondoin.

Ura 
Mimounin ottelutyyli painottuu taaimmaiseen jalkaan ja laajaan liikkeeseen ottelualueella. Hän on molempijalkainen ottelija, mutta suosii oikeanpuolista jalkaansa. Mimouni on uransa aikana edustanut vain Suomea, vaikka hänellä on myös Marokon kansalaisuus. Syyskuussa 2022 Mimouni päätti edustaa Marokon maajoukkuetta.

Mimouni aloitti lajin Tampereen Kumgang Taekwondossa vuonna 2007. Ensimmäisen ottelunsa hän otteli jo vuonna 2010 ollessaan vain yhdeksänvuotias. Mimounin 16-vuotinen taival tamperelaisseurassa päättyi vuoden 2021 joulukuussa. Tammikuussa 2022 hän allekirjoitti sopimuksen marokkolaisseura Club AKAMO Sportin kanssa. Heinäkuussa 2022 hän siirtyi AKAMO:n riveistä lainalle SV Berlinin 80:een.

Mimounin Marokon kansalaisuus on sallinut hänen päästä osallistumaan Marokon kansallisiin kilpailuihin, ja hän onkin niissä saavuttanut kultaa 2019, 2020 ja 2022 sekä hopeaa 2021. Tämän lisäksi Mimouni vei kotiin 2019 kisojen parhaan ottelijan palkinnon.

Yksityiselämä 

Mimounin vanhemmat ovat syntyneet Marokossa. Mimounilla on kaksi sisarusta, jotka ovat myös harrastaneet taekwondoa lapsuudesta asti. Mimounilla on läheinen suhde perheensä kanssa ja kuvailee isoveljeään ainoaksi vastustajaksi, jota tämä pelkäisi.

Helmikuussa 2021 Mimouni valitsi tamperelaisen Timo Vettenrannan valmentajakseen. Mimounin mukaan Vettenranta on iso osa hänen elämäänsä sekä lajissa että sen ulkopuolella.

Mimouni on uskonnolliselta vakaumukseltaan muslimi.

Lähteet 
Team KG Combat
Mimouni Coaching

Aiheesta muualla 
 Mimounin Instagram-tili

Suomalaiset taekwondoinit
Vuonna 2001 syntyneet
Elävät henkilöt
Italian tähden ritarikunta

Italian tähden ritarikunta () on italialainen ritarikunta. Se perustettiin vuonna 2011, ja toimii Italian solidaarisuuden tähden ritarikunnan () virallisena seuraajana. Aikaisempi ritarikunta perustettiin Italian tasavallan yhteydessä vuonna 1947, mutta presidentti Giorgio Napolitano uudisti ritarikuntaa sen nykyiseen muotoon. Alkuperäistä, vuonna 19947 perustettua, kunniamerkkiä jaettiin kunnianosoituksena merkittävästä työstä sodanjälkeisen Italian rakentamiseksi. Vuodesta 2011 se on toiminut kunnianosoituksena italialaisen kulttuurin säilyttämisestä ja edistämisestä sekä sen hyväksi tehdystä työstä Italian ulkopuolella.

Kunniamerkkiä jaetaan kuudessa luokassa:

  Suurristin kunniaritari
  Suurristi 
  Suurupseeri
  Komentaja
  Upseeri
  Ritari

Lähteet 

Italian kunniamerkit
Ritarikunnat
Kaupallisen radion Hall of Fame

Kaupallisen radion Hall of Fameen nimitetty henkilö on merkittävällä tavalla jättänyt jälkensä kaupallisen radion historiaan. Hän ei enää nimityshetkellä ole työskentellyt kaupallisella radiotoimialalla tai roolissa, joka on liittynyt vahvasti kaupalliseen radiotoimialaan. Hall of Fame -nimitykset myöntää RadioMedian hallitus.

Hall of Fame 

Hall of Fameen nimitetyt henkilöt:

Aiheesta muualla 
 RadioMedia: Kaupallisen radion hall of fame

Kunniamaininnat
RadioMedia
Martina (ravintolaketju)

Martina on Tradekan omistaman Restel-yhtiön italialaistyyppisten ruokaravintoloiden valtakunnanlaajuinen ketju, joka oli suurimmillaan 1990-luvun taitteessa. Vuonna 2022 jäljellä on enää ravintolat Porissa ja Forssassa.

Martina oli S-ryhmän Rosso-ketjun kanssa ensimmäisiä suomalaisia ketjuravintoloita, joissa käytettiin paljon puolivalmisteita: valmiiksi kuorittuja ja esikäsiteltyjä pakasteperunoita, valmiskastikkeita ja valmiiksi leikattua lihaa. Tällä pyrittiin paitsi tarjoamaan yhdenmukaisia annoksia kaikissa ravintoloissa lapsiperheille ja muille tuttua ja turvallista hakeville kohderyhmille, myös työvoimakustannusten säästöön: keittiössä saattoi työskennellä vain yksi ihminen. 

Ensimmäinen Martina-ravintola avattiin vuonna 1984 Salossa, ja kolme vuotta myöhemmin niitä oli 21. Vuonna 1997 Martinoita oli 17, pohjoisin Kuusamossa, kun kilpailevalla Rossolla toimipisteitä oli 46. Osa Martina-konseptin alle otetuista ravintoloista sai pitää perinteisen nimensä, kuten vuonna 1839 perustettu Turun Foija ja vuodesta 1935 toiminut Helsingin Kruununhaan Kirja. Myös Pietarinkadun Central toimi Martina-nimellä vain jonkin aikaa 1990-luvun taitteessa, kunnes sitä alettiin kutsua "Martina-ravintola Centuksi". Konseptiin kuuluivat kaikkien ravintoloiden yhtenäiset ruokalistat ja Britanniasta tuotu sisustusrekvisiitta. Helsingin Sanomien kuluttajasivujen testiryhmä arvioi vuonna 1997 Martinan hieman Rossoa paremmaksi sekä ruoan, palvelun että sisustuksen osalta.

Martina-konseptia uudistettiin vuonna 2012 merkittävästi ketjun kasvattamiseksi, mutta kymmenen vuotta myöhemmin Martina-ravintoloita on enää Porissa ja Forssassa.

Lähteet

 Suomalaiset ravintolaketjut
Amma Makkal Munnetra Kazhagam

Amma Makkal Munnettra Kazagam (lyhenteenä AMMK, ) on Intian alueellinen poliittinen puolue, jolla on suuri vaikutusvalta Tamil Nadun osavaltiossa ja Pondicherryn liittoalueella. AMMK on dravidilainen puolue, jonka T. T. V.  Dhinakaran perusti Maduraissa 15. maaliskuuta 2018 All India Trinamool Congress-puolueesta irtautuneena ryhmittymänä. Anna Dravida Munnetra Kazhagam ja T. T. V. Dhinakaran saivat puolueen presidentin ja pääsihteerin virat.

Tamil Nadu
Intialaiset puolueet
Raimund

Raimund on ainakin seuraavien henkilöiden etunimi:

 Raimund IV, Toulousen kreivi
 Raimund V, Toulousen kreivi
 Raimund VI, Toulousen kreivi
 Raimund Harmstorf (1839–1998), saksalainen näyttelijä
 Raimund Hörmann (s. 1957), saksalainen soutaja
 Raimund Kull (1892–1942), virolainen säveltäjä
 Raimund Peñafortilainen eli Raymundus Peñafortelainen (1175–1275), espanjalainen roomalaiskatolinen pyhimys
 Alexander Raimund Thuring (1846–1917), suomalainen kenraalimajuri

Katso myös
 Raymond
 Ferdinand Raimund, itävaltalainen näyttelijä ja näytelmäkirjailija

Etunimet
Kirja (ravintola)

Ravintola Kirja oli Helsingin Kruununhaassa vuosina 1935–2007 toiminut ravintola. Sen perusti Helsingin Kirjatyöntekijäin Yhdistys omaan toimitaloonsa eli niin sanottuun Kirjan taloon Kruununhaan pohjoisosan Kirjatyöntekijänkatu 10:een vuonna 1935. Ravintola oli vuodesta 1987 lähtien Eka-yhtymän ja sen seuraajan Tradekan hotelli- ja ravintolayhtiön Restelin omistuksessa, kunnes sen omistus vaihtui vuonna 2007 ja siitä tehtiin yksityinen kutsujäsenyyteen perustuva klubi nimeltä KirjaClub.

Funkistyyliin sisustettu Kirja oli 1960- ja 1970-luvulla oli kulttuuriväen suosiossa, vakioasiakkaina muun muassa Pentti Saarikoski, Hannu Salama ja Arvo Turtiainen. Kirjapainoväen yhdistys luopui ravintolanpidosta vuonna 1973, jonka jälkeen Kirjan tiloja ryhdyttiin vuokraamaan ulkopuolisille yrittäjille. Monet tunnetutkin ravintoloitsijat kuitenkin epäonnistuivat hieman syrjässä sijaineen Kirjan liiketoiminnassa. Esimerkiksi kesällä 1979 Kirja yritti houkutella asiakkaita striptease-esityksillä. Vuonna 1987 Kirjan osti tuolloin Suomen suurin ravintolayritys, osuustoiminnallinen Eka-yhtymä, joka samoihin aikoihin hankki omistukseensa monia helsinkiläisravintoloita kuten Eerikinkadun Kannaksen, Pietarinkadun Centralin ja Punavuoren Budapestin. 1990-luvun puolivälissä Kirja toimi pari vuotta seksiravintolana.

Lähteet 

Ravintolat Helsingissä
Kruununhaka
Kanuunankuula

Kanuunankuula on kanuunalla tai tykillä (tykinkuula) ammuttava pyöreä ammus.

Kanuunoiden valmistus ja kehitys aloitettiin 1300-luvulla. Tuolloin ammuksina käytettiin kivisiä kanuunankuulia. 1400-luvulle tultaessa raudan valmistus kehittyi, ja samalla myös kanuunat ja ammukset paranivat. Kiviset kuulat vaihtuivat valurautaisiin kanuunankuuliin, jolloin pienemmällä halkaisijalla saatiin vastaava iskuvoima kuin suuremmalla kivisellä kanuunankuulalla. Kanuunankuulan koko on samalla tykin kaliiperi. Esimerkiksi Ranskan armeijan tykistö otti jo 1400-luvulla käyttöön kuuden kaliiperin standardin, jolloin käytössä olivat 2, 4, 8, 16, 32 ja 64 naulan kanuunankuulat.

Lähteet

Aiheesta muualla

Ampumatarvikkeet
Asetekniikka
Saudi-Arabian Grand Prix 2022

Saudi-Arabian Grand Prix 2022 (virallisesti Formula 1 STC Saudi Arabian Grand Prix 2022) oli Formula 1 -kauden  toinen osakilpailu, joka ajettiin 27. maaliskuuta Jeddan katuradalla Saudi-Arabiassa.

Kisaviikonlopun perjantaina 25. maaliskuuta Jemenin Huthi-sissiryhmä teki ohjusiskun radan lähettyvillä sijaitsevaan Aramcon jakeluasemaan. Toiset vapaat harjoitukset alkoivat kuljettajien hätäkokouksen vuoksi 15 minuuttia myöhässä. Kilpailuviikonloppua päätettiin kuitenkin jatkaa normaalisti iskusta huolimatta.

Viikonlopun aikataulu ja sää

Tulokset

Aika-ajot

Kilpailu 

 † – Kuljettaja keskeytti, mutta sai tuloksen ajettuaan 90 % kilpailun pituudesta.

Sijoitukset kilpailun jälkeen 

 Huom!: Vain viiden parhaan sijoitukset sisällytetty.

Muuta 	
 Nico Hülkenbergin uran viimeinen kilpailu.

Lähteet 

Saudi-Arabian Grand Prix
Osakilpailut Formula 1 -kaudella 2022
Operaatio Plumbbob

Operaatio Plumbbob (suom. Luotilanka) oli yhdysvaltalainen ydinkokeiden sarja. Se toteutettiin toukokuun ja lokakuun välisenä aikana vuonna 1957. Kaikkiaan 29 ydinlatausta räjäytettiin erilaisilla metodeilla, eli laukaisujen toteutustavat poikkesivat toisistaan suuresti. Ydinkokeita toteutettiin myös maan alla. Ydinräjäytykset olivat kilotonni-luokkaa, suurimman ollessa 74 kT (310 terajoulea, TJ) ja ne toteutettiin Nevadan koealueella. Koesarjaan osallistui ainakin 16 000 Yhdysvaltain puolustusministeriö DOD:n työntekijää.

Koesarjan teki ehkä eniten tunnetuksi se, että Northrop F-89J Scorpion -hävittäjäkone laukaisi 1,7 kT vahvuisen AIR-2 Genie -atomiraketin (alk. MB-1) Yucca Flatissa 19. heinäkuuta 1957. Tuon kokeen nimenä oli John (engl. Shot John). Räjäytyksen alapuolella oli joukko vapaaehtoisia upseereja.

Lähteet
https://nuclearweaponarchive.org/Usa/Tests/Plumbob.html
https://www.atomicheritage.org/history/operation-plumbbob-1957
https://www.thisdayinaviation.com/19-july-1957/

Viitteet

Aiheesta muualla
https://www.cbsnews.com/pictures/the-most-controversial-nuke-program-ever-operation-plumbbob/19/
https://www.beyondbelieve.de/operation-plumbbob-how-a-manhole-cover-flew-to-space/

Yhdysvaltain ydinkokeet
1957
Nevadan historia
Dwight D. Eisenhowerin presidenttikausi
Digimarkkinasäädös

EU:n digimarkkinasäädös, () on Euroopan komission lainsäädäntöehdotus, josta Euroopan parlamentti ja EU:n jäsenvaltiot keskustelevat. Digimarkkinasäädöksen tarkoituksena on varmistaa korkeampi kilpailu Euroopan digitaalisilla markkinoilla estämällä suuria yhtiöitä käyttämästä väärin markkinavoimaansa ja sallimalla uusien toimijoiden tulon markkinoille. Siinä todetaan velvoiteluettelo tiettyjen portinvartijoiden velvollisuuksista, ja jos sääntöjä ei noudateta, käytössä on seuraamusmekanismeja, mukaan lukien sakot, jotka ovat enintään 10% maailmanlaajuisesta liikevaihdosta.

24. maaliskuuta 2022 parlamentin ja neuvoston neuvottelijat sopivat tekstistä alustavasti. Kun säädösteksti on viimeistelty teknisellä tasolla ja juristilingvistien tarkastama, se tarvitsee vielä parlamentin sekä neuvosto hyväksynnän. Kun tämä prosessi on saatu päätökseen, se tulee voimaan 20 päivää sen jälkeen, kun se on julkaistu Euroopan unionin virallinen lehdessä, ja sääntöjä sovelletaan kuuden kuukauden kuluttua.

Tämä asetus koskee Euroopan unionin suurimpia digitaalisia alustoja. Ne tunnetaan myös "portinvartijoina" johtuen "vakiintuneesta ja kestävästä" markkina-asemasta joillakin digitaalisilla aloilla ja koska ne täyttävät myös tietyt käyttäjien määrään, liikevaihtoon tai pääomaan liittyvät kriteerit. Vaikka portinvartijoiden listaa ei ole vielä julkaistu, "Big Tech" -yhtiöt – GAFAM (Google, Amazon, Facebook, Apple, Microsoft) – ovat todennäköisesti säädöksen pääkohteet, mutta eivät ainoita.

Katso myös 

 Digipalvelusäädös

Lähteet

Aiheesta muualla 

 EU:n digimarkkinasäädös ja digipalvelusäädös lyhyesti, Euroopan parlamentti

 EU:n digimarkkinasäädös varmistaa oikeudenmukaiset ja avoimet digitaalialan markkinat, Euroopan komissio
 EU:n digimarkkinasäädös lainsäädäntöehdotus, Euroopan komissio

Euroopan unioni